Document ID: 32009R1282

KOMMISSIONENS FORORDNING (EU) Nr. 1282/2009
af 22. december 2009
om ændring af forordning (EF) nr. 409/2009 om fastsættelse af EF-omregningskoefficienter og præsentationskoder til omregning af fisks forarbejdede vægt til levende vægt
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik (1), særlig artikel 5, og
ud fra følgende betragtninger:
(1)
Ved Kommissionens forordning (EF) nr. 409/2009 (2) fastsættes der EF-omregningskoefficienter og præsentationskoder for forarbejdningsstanden »fersk« og »fersk saltet«.
(2)
Arter, som der gælder fiskekvoter for, landes hovedsagelig i »fersk«, »fersk saltet« eller »frosset« stand. Derfor bør forordning (EF) nr. 409/2009 suppleres med EF-omregningskoefficienter for frosset fisk, så der foreligger EF-omregningskoefficienter for alle relevante forarbejdningsstande.
(3)
Ved Kommissionens forordning (EF) nr. 1077/2008 (3) fastlægges der gennemførelsesbestemmelser for elektronisk registrering og fremsendelse af logbog, landingsopgørelse og omladningsoplysninger.
(4)
Forordning (EF) nr. 409/2009 bør derfor ændres.
(5)
Foranstaltningerne i denne forordning er i overensstemmelse med udtalelse fra Komitéen for Fiskeri og Akvakultur -
VEDTAGET FØLGENDE FORORDNING:
Artikel 1
I forordning (EF) nr. 409/2009 foretages følgende ændringer:
1)
Artikel 3, litra g), affattes således:
»g)
»forarbejdningsstand«: den måde fisken opbevares på (fersk, fersk saltet eller frosset).«
2)
Artikel 4, stk. 1, affattes således:
»1. De EF-omregningskoefficienter, der er fastsat i bilag II, III og IV, anvendes til omregning af fisks forarbejdede vægt til levende vægt.«
3)
Artikel 6, stk. 1, affattes således:
»1. Førerne af EF-fiskerfartøjer anvender de omregningskoefficienter, der er nævnt i artikel 4, i logbogen, jf. artikel 6 i forordning (EØF) nr. 2847/93 og artikel 4 i Kommissionens forordning (EF) nr. 1077/2008 (4):
a)
for at danne sig et skøn over de ombordværende mængders levende vægt
b)
for at beregne mængdernes levende vægt ved landing.
4)
Bilag I affattes som angivet i bilag I til nærværende forordning.
5)
Teksten i bilag II til nærværende forordning indsættes som bilag IV.
Artikel 2
Ikrafttrædelse og anvendelse
Denne forordning træder i kraft på tyvendedagen efter offentliggørelsen i Den Europæiske Unions Tidende.
Den anvendes fra den 1. januar 2010.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 22. december 2009.

Labels: 0
3
17
6